Kontorhauzas

Kontorhauzo rajonas () – Hamburgo (Vokietija) senamiesčio () pietrytinėje dalyje plytintis kvartalas tarp Steinstraße gatvės, Meßberg aikštės, Klosterwall ir Brandstwiete gatvės, su būdingais dideliais mūriniais XX a. pradžios plytų ekspresionizmo stiliaus biurų (Kontor) pastatais. Burchardplatz – šio rajono centrinė aikštė su vystomu pastatų kompleksu perimetro dalyje. 2015 m. liepos 5 d. dalis „kontorų rajono“ su gretimu Špaiherštatu buvo įtrauktas į UNESCO pasaulio paveldo objektų sąrašą.

Istorija 

Nuo XVII a. teritorija buvo tankiai apstatoma, dėl ko susidarė „koridorių kvartalas“ su daugybe siaurų gatvelių. Pastatų tankis padidėjo dar labiau, kai po Hamburgo gaisro 1842 m. labai trūko gyvenamojo ploto. Po 1892 m. kilusios choleros epidemijos ir dėl blogų higienos sąlygų nuspręsta pertvarkyti teritoriją, iškelti dalį gyventojų. Architektas Fritz Schumacher (1869–1947) planavo naujas statybas, centrinę aikštę Burchardplatz, statė namus pagal individualius projektus.

Architektūra 

Pastatai daugiausia pastatyti iš gelžbetonio konstrukcijų. Būdingi klinkerio plytų fasadai ir variniai stogai. Kad gatvių „kanjonai“ tarp daugiaaukščių pastatų būtų atviresni viršuje, viršutiniuose aukštuose fasadai dažnai atitraukti nuo pastato priekio. Dekoratyviniai fasado elementai taip pat pagaminti iš klinkerio, be to, daug naudojama keramikos elementų (dažniausiai – skulptūrų), kurių dauguma susiję su Hamburgo prekyba ir amatais.

Žymesni statiniai 

Pora žymesnių pastatų yra iškilę dar prieš architekto Šumacherio vykdytus kontorų kvartalo pertvarkymus, pritaikyti šiuolaikinėms reikmėms. Vienas jų – namas Schopenstehl 32, pastatytas 1780 m. Jis su rokoko portalu, inžinieriaus Arthur Viol 1885–1888 m. buvo įkomponuotas į naują pastatą. Antrasis statinys yra policijos nuovada, tiesiog prijungta prie Čilihauzo.

Vienas garsiausių ir išsiskiriančių pastatų yra Čilihauzas, pastatytas 1922–1924 m. Jo vardas siejamas su pirkliu, laivo savininku Henry B. Sloman, kuris susikrovė turtus, gabendamas iš Čilės salietrą. Pastatas laikomas vienu iš svarbiausių klinkerio ekspresionizmo pastatų.

Montanhof pastatas charakterizuoja būdingą viršutinių aukštų atitraukimą nuo pastato klinkerinių plytų fasado plokštumos. Statinys papuoštas Art Deco stiliaus dekoracijomis.

Fiktyvus frontonas ant Bartholomayhaus kontoros primena senųjų Hanzos miesto namų architektūrą, tačiau tokie elementai jau buvo laikomi pasenusiais namo statybos metu.

Šalia senųjų kontorų rajone priderinti ir naujieji pastatai – Dankse Hus ir Neue Dovenhof. Jie iškilo apie 1990–uosius, tačiau išlaiko šio rajono „plytų stilių“.

Galerija

Literatūra 

 Ralf Lange: Das Hamburger Kontorhaus: Architektur Geschichte Denkmal (Hamburger Kontor Houses: Architecture History Monument). Dölling und Galitz, Hamburg 2015 (in German)
 Hermann Hipp, Hans Meyer-Veden: Hamburger Kontorhäuser. (Hamburger Kontor Houses) Ernst, Berlin 1988,  (in German)
 Rita Bake: Verschiedene Welten I. 45 historische Stationen durch das Kontorhausviertel (Different worlds I. 45 historical stations through the Kontorhaus district). Landeszentrale für politische Bildung (Agency for Civic Education), Hamburg, 2010 (in German)

Išnašos

Nuorodos 

 Speicherstadt and Kontorhaus District with Chilehaus: UNESCO oficiali svetainė
 Rajono vystymo schemos prieš ir po statybų 
 Kontorhauzas  www.hamburg.de

Hamburgas